Tignatin n tmenna n tmacahut, d tid i yetwassenen seg zik ɣur lejdud-neɣ, d ayen i d-aɣ-d-ǧǧen, yernu wekkden-d fell-as. Dɣa akken i d-aɣ-suɣen tanumi, sbah d lawan n lecɣal d tezla, iḍ d lawan n umlili n iɛeggalen n twacult, ad zzin i terbut ad kksen llaẓ d ɛeggu n wass, "mi i yekfa Imensi, irgazen n wexxam fɣan ad nejmaɛen di tejmaɛt neɣ ad mlilen ɣur walbɛaḍ n leḥbab . Di lwaqt-a tijiratin ttemsetbaɛent ta deffir tayeḍ, ad mlilent ɣer yiwen n wexxam, yal yiwet s tkurtis n leɣzel i deg tẓeṭ, arrac d timezwirit ixeddmen. At wexxam ad d-zzin i lkanun i tqejmurt iceɛlen, ad d-zin i tin ad asen-d-isiwlen tamacahut, taneggarut-a ad ddeggar tafyirt s wayes ara tebdu tamacahut-is. Ulama d timucuha i slan yakkan isnen, maca ad d-rres ɣef udmawen-nsen ucmumeḥ d lfarḥ ɣur-sen amzun akken i tikelt tamezwarut ara ad as-slen. Ad siwlen tamacahut deffir tayeḍ alma ṭṣen igerdan, irgazen ad nejmaɛen sixxamen s yin yal yiwet ad tnejmaɛ s axxam-is ad rjun melmi ad yehḍar uzekka-nni"1.